2 ಪಟ್ಟು ಡೇಟಾ – ಜಿಯೋಫೋನ್ ಆಲ್ ಇನ್ ಒನ್ ಪ್ಲಾನ್ ಘೋಷಣೆ

ಮುಂಬೈ: ಸ್ಮಾರ್ಟ್ ಫೋನ್  ಆಲ್-ಇನ್-ಒನ್ ಪ್ಲಾನ್‍ಗಳ ಯಶಸ್ಸಿನ ನಂತರ, ಜಿಯೋದಿಂದ ಜಿಯೋಫೋನ್ ಆಲ್- ಇನ್-ಒನ್ ಪ್ಲಾನ್ ಘೋಷಣೆಯಾಗಿದೆ.

ಒಂದೇ ಪ್ಲಾನ್‍ನಲ್ಲಿ ಎಲ್ಲ ಸೇವೆಗಳೂ ಇರುವ ಅಪರಿಮಿತ ಪ್ಲಾನ್‍ಗಳು ಇದೀಗ ಜಿಯೋಫೋನ್‍ಗೂ ಲಭ್ಯವಾಗಿದ್ದು ಡೇಟಾ ಬಳಕೆದಾರರಿಗೆ ದೊಡ್ಡ ಕೊಡುಗೆ ಎಂಬಂತೆ ಕೇವಲ ರೂ. 30 ಪಾವತಿಸಿ, ಎರಡು ಪಟ್ಟು ಡೇಟಾವನ್ನು ಪಡೆಯಬಹುದಾಗಿದೆ.

ಅತಿ ಹೆಚ್ಚು ಪ್ರಮಾಣದ ಡೇಟಾ, ವಾಯ್ಸ್ ಹಾಗೂ ಮೌಲ್ಯವರ್ಧಿತ ಸೇವೆಗಳಿರುವ ಪ್ಲಾನ್‍ಗಳು ಈಗ ಇರುವ ಜಿಯೋಫೋನ್ ಪ್ಲಾನ್‍ಗಳೂ ಮುಂದುವರಿಯಲಿವೆ.

ಪ್ಲಾನ್‍ಗಳ ವೈಶಿಷ್ಟ್ಯವೇನು?
ಇವು ಸರಳ ಹಾಗೂ ಗೊಂದಲರಹಿತ ಪ್ಲಾನ್‍ಗಳಾಗಿದ್ದು, ಎಲ್ಲ ಸೇವೆಗಳೂ ಒಂದೇ ಪ್ಲಾನ್‍ನಲ್ಲಿ ಲಭ್ಯವಿರುವುದರ ಜೊತೆಗೆ ಅವುಗಳ ದರವನ್ನು ನೆನಪಿಟ್ಟುಕೊಳ್ಳುವುದೂ ಸುಲಭವಾಗಿದೆ. ಇವು ಕಡಿಮೆ ಬೆಲೆಯ ಪ್ಲಾನ್‍ಗಳಾಗಿದ್ದು ಅಪರಿಮಿತ ವಾಯ್ಸ್ ಹಾಗೂ ಡೇಟಾ ಒದಗಿಸುವ ರೂ. 75ರ ಪ್ಲಾನ್ ಭಾರತದಲ್ಲೇ ಅತಿ ಕಡಿಮೆ ಬೆಲೆಯದ್ದಾಗಿದೆ. ತಮ್ಮ ವರ್ಗದಲ್ಲೇ ಅತ್ಯುತ್ತಮವಾದ ಈ ಪ್ಲಾನ್‍ಗಳು ತಮ್ಮ ಸ್ಪರ್ಧೆಗಿಂತ 25 ಪಟ್ಟು ಹೆಚ್ಚಿನ ಮೌಲ್ಯ ನೀಡುತ್ತವೆ. ಈ ಅಪರಿಮಿತ ಪ್ಲಾನ್‍ಗಳು ಫೀಚರ್ ಫೋನ್ ವಿಭಾಗಕ್ಕೂ ಅಪರಿಮಿತ ಸೇವೆಗಳನ್ನು ನೀಡುತ್ತಿವೆ.